ໃນຕອນເຊົ້າຂອງວັນທີ 09 ກຸມພາ 2018 ທີ່ສະໂມສອນ ກົມ ອຸຕຸນິຍົມ ແລະ ອຸທົກກະສາດ ໄດ້ຈັດພິທີປິດຝຶກອົບຮົມທິດສະດີການເມືອງ-ການປົກຄອງ 45 ວັນຂື້ນ ໂດຍການເປັນປະທານຂອງທ່ານ ໄຊຍະເວດ ວິໄຊ ຄະນະປະຈຳພັກ ກຊສ, ຫົວໜ້າກົມຈັດຕັ້ງ ແລະ ພະນັກງານ, ທ່ານ ຮອງສາດສະດາຈານ ປອ ສະໝຸດທອງ ສົມພານິດ ຄະນະພັກ, ຮອງສະຖາບັນການເມືອງການປົກຄອງແຫ່ງຊາດ, ມີຄະນະພັກ, ຄະນະພັກຮາກຖານ ແລະ ບັນດາເລຂາໜ່ວຍພັກອ້ອມຂ້າງ ກຊສ, ພ້ອມທັງນັກສຳມະນາກອນເຂົ້າຮ່ວມ, ການຝຶກອົບຮົມໃນຄັ້ງນີ້ແມ່ນໄດ້ດຳເນີນມາແຕ່ ວັນທີ 05 ທັນວາ 2017 ມາເຖິງວັນທີ 09 ກຸມພາ 2018.
ໃນພິທີປິດຝຶກອົບຮົມຝຶກອົບຮົມໃນຄັ້ງນີ້ ທ່ານ ຫົງທອງ ພູນສະຫວັດ, ຫົວໜ້າສູນຝຶກອົບຮົມ ຊັບພະຍາກອນທຳມະຊາດ ແລະ ສິ່ງແວດລ້ອມ ໄດ້ກ່າວວ່າ ການຝຶກອົບຮົມ ທິດສະດີການເມືອງ ແລະ ການປົກຄອງ ຊຸດນີ້ກໍ່ເພື່ອໃຫ້ພະນັກງານມີຄວາມໜັກແໜ້ນກ່ຽວກັບທິດສະດີມາກ-ເລນິນ ແລະ ສັງຄົມນິຍົມ, ມີຄວາມຮູ້ກ່ຽວກັບລະບອບປະຊາທິປະໄຕ ປະຊາຊົນ ກຳແໜ້ນແນວທາງປ່ຽນແປງໃໝ່ຂອງພັກ, ຮຽນຮູ້ການນຳພາຂອງພັກ ແລະ ການຄຸ້ມຄອງຂອງລັດ ໃນເງື່ອນໄຂເສດຖະກິດຕະຫຼາດຕາມທິດສັງຄົມນິຍົມ ສ້າງໃຫ້ມີລັກສະນະປະຕິວັດທີ່ຖຶກຕ້ອງ, ມີຄຸນທາດການເມືອງ, ມີຄວາມຮູ້ ຄວາມສາມາດ, ໃຫ້ມີຄວາມປອດໃສຂາວສະອາດ ແລະ ສົມຄູ່ກັບຄວາມຮັບຜິດຊອບ ແລະ ຕຳແໜ່ງງານທີ່ການຈັດຕັ້ງໄດ້ມອບໝາຍ, ອິກດ້ານໜຶ່ງແມ່ນທົບທວນຄວາມຮູ້ ຄວາມສາມາດ ຂອງພະນັກງານຄືນ ທັງເປັນການຮຽນຮູ້ປະກອບຂໍ້ມູນເຕັກນິກອັນໃໝ່ທັນສະໄໝ ແລະ ເສີມສ້າງຄວາມຮູ້ທີ່ມີແລ້ວໃຫ້ອຸດົມສົມບູນກວ່າເກົ່າ, ເມື່ອກັບຄືນກົມກອງໃຫ້ສຶບຕໍ່ປະຕິບັດໜ້າທີ່ວຽກງານຂອງຕົນໃຫ້ໄດ້ດີ, ການຝຶກອົບຮົມໃນຄັ້ງນີ້ມີບຸກຄະລາກອນເຂົ້າຮ່ວມ 67 ສະຫາຍ, ຍິງ 20 ສະຫາຍ, ຕົ້ນຕໍແມ່ນພະນັກງານໜຸ່ມນ້ອຍ ນອນໃນແຜນການກຳນົດພະນັກງານນຳພາ-ຄຸ້ມຄອງສຶບທອດປ່ຽນແທນ ຂອງບັນດາໜ່ວຍພັກອ້ອມຂ້າງກະຊວງ, ຫຼັກສູດຝຶກອົບຮົມມີ 5 ພາກວິຊາ ໃນນັ້ນມີ ພາກວິຊາປັດສະຍາມີ 8 ບົດ, ພາກວິຊາ ເສດຕະສາດການເມືອງມີ 10 ບົດ, ພາກລັດທິສັງຄົມນິຍົມວິທະຍາສາດມີ 8 ບົດ, ພາກວິຊາບໍລິຫານສາດມີ 8 ບົດ ແລະ ພາກວິຊາກໍ່ສ້າງພັກມີ 5 ບົດ ລວມທັງໝົດມີ 39 ບົດ, ຮຽນ 214 ຊົ່ວໂມງ, ຊົ່ວໂມງຄົ້ນຄ້ວ້າສຳມະນາມີ 48 ຊົ່ວໂມງແກ້ຂໍ້ຂ້ອງໃຈມີ 20 ຊົ່ງໂມງ ໄປທັດສະນະສຶກສາມີ 7 ຊົວໂມງ ແລະ ຜ່ານບົດເກັບກ່ຽວມີ 8 ຊົ່ວໂມງ ລວມທັງໝົດ 365 ຊົ່ວໂມງ, ນອກນັ້ນ ຍັງມີອາຈານຮັບເຊີນມາຈາກ ກະຊວງ ປ້ອງກັນຄວາມສະຫງົບເພື່ອມາສະເໜີວຽກງານ ປກສ-ປກຊ ແລະ ມາຈາກຫ້ອງການຄະນະພົວພັນຕ່າງປະເທດ ສູນກາງພັກ ຈຸດປະສົງກໍ່ເພື່ອໃຫ້ນັກຝຶກອົບຮົມຮູ້ເພີ່ມເຕີມ ແລະ ສ້າງຈິດສຳນຶກກ່ຽວກັບວຽກງານປ້ອງກັນຊາດ ແລະ ປ້ອງການຄວາມສະຫງົບທີ່ມີພັກນຳພາ, ຮຽນຮູ້ທັດສະນະຂອງພັກ ໃນການນຳພາດຳເນີນພາລະກິດປ່ຽນແປງໃໝ່ການພົວພັນ ຮ່ວມມືກັບພາກພື້ນ ສາກົນໃນຍຸກໂລກາພິວັດ, ນອກນັ້ນ ກົມຈັດຕັ້ງ ແລະ ພະນັກງານຍັງເຊີນບັນດາທ່ານຫົວໜ້າ ຫ້ອງການ, ຫົວໜ້າ ກົມ, ສະຖາບັນ ມາຂື້ນອະທິບາຍ ກ່ຽວກັບພາລະບົດບາດໜ້າທີ່ຂອງການຈັດຕັ້ງຕົນ ເພື່ອໃຫ້ນັກຝຶກອົບຮົມໄດ້ເຂົ້າໃຈ ແລະ ກຳໄດ້ເລິກຕື່ມອິກ.